《汉武》
宋代·任随

殊庭深恨隔仙曹，桂馆蜚廉事转劳。
银阙尚沈沧海阔。井幹空拂绛河高。
萯阳弋猎侵多稼，朔塞旌旗照不毛。
苦信凭虚王母说，东方三度窃蟠桃。

作者简介：任随，太宗淳化三年（九九二）进士（《宋会要辑稿》选举二之三谓与丁谓同年）。真宗朝为著作佐郎、太常丞，直集贤院（《续资治通鉴长编》卷六二）。今录诗三首。